סאפורה אליזאדה

סאפורה אליזאדה (באזרית: Səfurə Əlizadə; נולדה ב-20 בספטמבר 1992) היא זמרת אזרית.

חייה 
אליזאדה נולדה וגדלה בבאקו. אביה צייר ואמה פסנתרנית ומעצבת אופנה. היא החלה לשיר בגיל צעיר, ולמדה במקביל נגינה על כינור, פסנתר וסקסופון.

בשנת 2010 נבחרה לייצג את ארצה באירוויזיון שנערך באוסלו עם השיר "Drip Drop", אותו היא ביצעה בשפה האנגלית. היא העפילה לשלב הגמר וסיימה במקום החמישי. הקליפ שהופק לקראת האירוויזיון בוים בידי הבמאי האנגלי רופרט ויינרייט.
באירוויזיון 2011 ובאירוויזיון 2012 היא הקריאה את הניקוד של אזרבייג'ן.

אלבומה הראשון של אליזאדה, It's My War, יצא ב-18 ביוני 2010.

ב-2020 הוציאה את הסינגל "High On Your Love" ביחד עם קליפ מילים רשמי, זאת לאחר עשור שלא הייתה פעילה בתעשיית המוזיקה.

קישורים חיצוניים

הערות שוליים

משתתפי אירוויזיון 2010
באקו: אישים
זמרות אזריות
נציגי אזרבייג'ן באירוויזיון
ילידות 1992